

**VIEŠOSIOS ĮSTAIGOS VILNIAUS UNIVERSITETO LIGONINĖS**

**SANTAROS KLINIKŲ FILIALAS**

**NACIONALINIS VĖŽIO CENTRAS**

PATVIRTINTA

Perkančiosios organizacijos

Viešųjų pirkimų komisijos

2025-06-26 protokolu Nr. V31-105

**VIEŠOJO PIRKIMO ATVIRO KONKURSO**

**„ULTRAGARSINIŲ-BIPOLINIŲ INSTRUMENTŲ SU LAIDU PIRKIMAS KARTU SU ULTRAGARSINIŲ-BIPOLINIŲ GENERATORIŲ PANAUDA“**

**BENDROSIOS PIRKIMO SĄLYGOS**

2025-06-26 Nr. V30-31

Vilnius

TURINYS

|  |  |
| --- | --- |
| I. | BENDROSIOS NUOSTATOS .......................................................................................... 2 |
| II. | PIRKIMO OBJEKTAS ...................................................................................................... 2 |
| III. | TIEKĖJŲ PAŠALINIMO PAGRINDAI, KVALIFIKACIJOS REIKALAVIMAI........... 2 |
| IV. | RĖMIMASIS ŪKIO SUBJEKTŲ PAJĖGUMAIS, SUBRANGOVŲ PASITELKIMAS 10 |
| V. | PASIŪLYMŲ RENGIMAS, PATEIKIMAS, KEITIMAS ............................................... 11 |
| VI. | PASIŪLYMŲ ŠIFRAVIMAS............................................................................................ 12 |
| VII. | PASIŪLYMŲ GALIOJIMO UŽTIKRINIMAS................................................................. 12 |
| VIII. | PAVYZDŽIŲ PATEIKIMAS............................................................................................ 13 |
| IX. | PIRKIMO DOKUMENTŲ PAAIŠKINIMAS IR PATIKSLINIMAS............................... 13 |
| X. | SUSIPAŽINIMAS SU GAUTAIS PASIŪLYMAIS.......................................................... 14 |
| XI. | PASIŪLYMŲ NAGRINĖJIMAS....................................................................................... 14 |
| XII. | PASIŪLYMŲ ATMETIMO PRIEŽASTYS......................................................................... 15 |
| XIII.  XIV. | PASIŪLYMŲ VERTINIMAS IR PALYGINIMAS.......................................................... 16  PASIŪLYMŲ EILĖ IR LAIMĖTOJO NUSTATYMAS................................................... 16 |
| XV. | PRETENZIJŲ IR SKUNDŲ NAGRINĖJIMAS................................................................ 16 |
| XVI. | PIRKIMO SUTARTIES PASIRAŠYMAS IR SĄLYGOS................................................ 17 |

1. **BENDROSIOS NUOSTATOS**

1.1. Viešosios įstaigos Vilniaus universiteto ligoninės Santaros klinikų filialas Nacionalinis vėžio centras (toliau – Perkančioji organizacija / NVC), Santariškių g. 1, LT-08406 Vilnius, juridinio asmens kodas 124364561, filialo kodas Juridinių asmenų registre 307053706, vykdydamas viešąjį pirkimą (toliau – pirkimas) numato įsigyti prekes, paslaugas arba darbus (pirkimo objekto rūšis nurodyta Specialiųjų pirkimo sąlygų (toliau - SPS) 1 p.).

1.2. Pirkimas atliekamas atviro konkurso būdu, vykdomu Centrinės viešųjų pirkimų informacinės sistemos (toliau – CVP IS) priemonėmis, vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais, šiomis konkurso bendrosiomis pirkimo sąlygomis (toliau – BPS), SPS, laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.

1.3. Pirkimo dokumentuose vartojamos sąvokos atitinka Viešųjų pirkimų įstatyme vartojamas sąvokas. Jeigu yra prieštaravimų ar neatitikimų tarp BPS ar SPS nustatytų sąlygų, taikomos SPS sąlygos.

1.4. Pirkimas atliekamas elektroniniu būdu. Pirkimo dokumentai skelbiami CVP IS. Pirkimo dokumentų sudedamoji dalis yra išankstinis informacinis skelbimas (ar buvo skelbtas išankstinis skelbimas apie pirkimą, nurodyta SPS 3 p.) ir skelbimas apie pirkimą. Perkančioji organizacija skelbimuose esančios informacijos BPS ir SPS pakartotinai neteikia.

1.5. Tiesioginį ryšį su tiekėjais palaiko perkančiosios organizacijos atstovas nurodytas SPS 4 p.

1.6. Perkančioji organizacija yra pridėtinės vertės mokesčio (toliau – PVM) mokėtoja. PVM mokėtojo kodas LT243645610.

1. **PIRKIMO OBJEKTAS**

2.1. Pirkimo objektas yra nurodytas SPS 5 p., pirkimo objekto apimtis, savybės bei keliami reikalavimai nurodyti „Techninėje specifikacijoje“ (SPS priedas Nr. 1).

2.2. Šis pirkimas neskaidomas į pirkimo dalis.

2.3. Pasiūlymas turi būti pateiktas visai pirkimo sąlygose nurodytai apimčiai, neskaidant jos smulkiau. Jei pirkimas skaidomas dalimis pasiūlymas turi būti pateiktas visai siūlomos pirkimo dalies pirkimo sąlygose nurodytai apimčiai, neskaidant jos smulkiau.

2.4. Tiekėjas kartu su pasiūlymu turi **pateikti gamintojo katalogus ar gamintojo parengtus techninius aprašus, ar lygiaverčius dokumentus, įrodančius, kad siūlomos prekės atitinka techninėje specifikacijoje keliamus reikalavimus**. **Pateiktų dokumentų rinkmenos pavadinime turi būti nurodytas pirkimo dalies/-ių, kuriai skirtas konkretus dokumentas, numeris/-iai. Dokumento tekste/atvaizduose privaloma nurodyti pirkimo dalies/-ių numerį bei pažymėti siūlomus parametrus, patvirtinančius atitikimą kiekvienam techninės specifikacijos reikalavimui.** Dokumentai pateikiami lietuvių ir/ar anglų kalba. Jeigu šiame punkte minėti dokumentai bus pateikti anglų kalba, tačiau perkančiajai organizacijai kils kokių nors neaiškumų, tai perkančioji organizacija turi teisę prašyti tiekėjo pateikti dokumentų vertimus į lietuvių kalbą. Dokumentų lietuvių kalba nepateikimas, kai to yra papildomai prašoma, yra pagrindas pasiūlymui atmesti.

2.5. Visoms pirkimo dokumentuose nurodytoms konkrečiu pavadinimu/tipu/modeliu įvardintoms medžiagoms/prekėms/technologijoms/metodams/standartams (toliau – prekė) taikoma sąlyga „arba lygiavertis“. Tiekėjas, siūlantis lygiavertę prekę, privalo patikimomis priemonėmis įrodyti, kad siūloma prekė yra lygiavertė reikalaujamai arba yra geresnių charakteristikų ir visiškai atitinka techninėje specifikacijoje keliamus reikalavimus arba yra geresnių charakteristikų.

2.6. Tiekėjo įsipareigojimų įvykdymo vieta yra nurodyta SPS 8 p.

1. **TIEKĖJŲ PAŠALINIMO PAGRINDAI, KVALIFIKACIJOS REIKALAVIMAI**

3.1. Tiekėjai, ketinantys dalyvauti Pirkime, turi neatitikti nurodytų tiekėjų pašalinimo pagrindų, jų kvalifikacija turi būti pakankama tinkamam Sutarties įvykdymui ir atitikti keliamus kvalifikacijos reikalavimus, o jų veikla turi atitikti reikalaujamus standartus.

3.2. Tiekėjas, teikdamas pasiūlymą privalo pateikti Europos bendrąjį viešųjų pirkimų dokumentą (toliau – EBVPD), patvirtinantį, kad nėra pagrindo jo pašalinti iš Pirkimo dėl SPS nurodytų pašalinimo pagrindų. EBVPD pildomas (SPS 9 p.) pagal SPS 3 priede pateiktą failą/šabloną atsisiuntus ir įkėlus į interneto svetainę http://ebvpd.eviesiejipirkimai.lt/espd-web/. Užpildytas EBVPD turi būti pateiktas Tiekėjo pasiūlyme.

3.3. Perkančiajai organizacijai atlikus EBVPD patikrinimo procedūrą, patikrinus pasiūlymus ir išrinkus galimą laimėtoją, tik jo yra prašomi dokumentai patvirtinantys pašalinimo pagrindų nebuvimą:

|  |  |  |  |
| --- | --- | --- | --- |
| **Eil. Nr.** | **Tiekėjo pašalinimo pagrindai** | **VPĮ straipsnis, dalis, punktas bei EBVPD formos dalis pildymui** | **Pašalinimo pagrindų nebuvimą įrodantys dokumentai** |
|  | Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, vadovo ar asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  3) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus. | **VPĮ 46 straipsnio 1 dalis**  EBVPD III dalies A1-A6 punktai  EBVPD III dalies D1 punktas | Iš Lietuvoje įsteigtų subjektų reikalaujama:   * išrašo iš teismo sprendimo arba * Informatikos ir ryšių departamento prie Vidaus reikalų ministerijos pažymos, arba * valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento[[1]](#footnote-1).   Nurodyti dokumentai turi būti išduoti ne anksčiau kaip 180 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. |
|  | Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkančioji organizacija, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba perkančioji organizacija turi kitų įrodymų apie šių įsipareigojimų nevykdymą.  Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.  Tačiau ši nuostata netaikoma, jeigu:  1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajai organizacijai reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | **VPĮ 46 straipsnio 3 dalis**  EBVPD III dalies B1 ir B2 punktai | 1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:  Valstybinės mokesčių inspekcijos prie Lietuvos Respublikos finansų ministerijos išduoto dokumento arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.  Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento[[2]](#footnote-2).   Nurodyti dokumentai turi būti išduoti ne anksčiau kaip 180 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:  2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija savarankiškai patikrina duomenis nacionalinėje duomenų bazėje, adresu <http://draudejai.sodra.lt/draudeju_viesi_duomenys/>.  Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių Perkančioji organizacija neturės galimybės patikrinti neatlygintinai prieinamų duomenų apie tiekėją (juridinį asmenį), ji turės teisę prašyti tiekėjo (juridinio asmens) pateikti „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  2.2) Jeigu tiekėjas yra fizinis asmuo, registruotas Lietuvos Respublikoje, jis pateikia „Sodros“ išduotą dokumentą arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  Iš ne Lietuvoje įsteigtų subjektų reikalaujama:   * atitinkamos užsienio šalies kompetentingos institucijos dokumento[[3]](#footnote-3).   Nurodyti dokumentai turi būti išduoti ne anksčiau kaip 180 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. |
|  | Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų. | **VPĮ 46 straipsnio 4 dalies 1 punktas**  EBVPD III dalies C10 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms. | **VPĮ 46 straipsnio 4 dalies 2 punktas**  EBVPD III dalies C12 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti. | **VPĮ 46 straipsnio 4 dalies 3 punktas**  EBVPD III dalies C13 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.  Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos. | **VPĮ 46 straipsnio 4 dalies 4 punktas**  EBVPD III dalies C15 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją:  <https://vpt.lrv.lt/melaginga-informacija-pateikusiu-tiekeju-sarasas-3> |
|  | Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis. | **VPĮ 46 straipsnio 4 dalies 5 punktas**  EBVPD III dalies C15 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
|  | Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | **VPĮ 46 straipsnio 4 dalies 6 punktas**  EBVPD III dalies C14 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją:  <https://vpt.lrv.lt/lt/pasalinimo-pagrindai-1/nepatikimi-tiekejai-1>  <https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas> |
|  | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai. | **VPĮ 46 straipsnio 4 dalies 7 punkto a papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu: <https://www.registrucentras.lt/jar/p/index.php>  paskelbtą informaciją, taip pat į šiame informaciniame pranešime pateiktą informaciją:  <https://vpt.lrv.lt/lt/naujienos/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose> |
|  | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs rimtą profesinį pažeidimą, kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. | **VPĮ 46 straipsnio 4 dalies 7 punkto b papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje skelbiamą informaciją adresu:  <https://www.vmi.lt/evmi/mokesciu-moketoju-informacija>. |
|  | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. | **VPĮ 46 straipsnio 4 dalies 7 punkto c papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje skelbiamą informaciją adresu:  <https://kt.gov.lt/lt/atviri-duomenys/diskvalifikavimas-is-viesuju-pirkimu> |
|  | Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. | **VPĮ 46 straipsnio 2¹ dalis**  EBVPD III dalies D2 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |

**PASTABA:** Vadovaujantis Viešųjų pirkimų įstatymo 25 str. 1 d., atliekant **supaprastintus pirkimus**, pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkančioji organizacija reikalaus tik turėdama pagrįstų abejonių dėl tiekėjo patikimumo.

3.4. Perkančioji organizacija įvertina EBVPD pateiktą informaciją ir ne vėliau kaip per 3 darbo dienas nuo priimto sprendimo raštu praneša apie šio patikrinimo rezultatus. Vadovaujantis LR Viešųjų pirkimų įstatymo 55 str. 10 dalimi Perkančioji organizacija EBVPD gali nevertinti, jeigu nustato, kad vadovaujantis pirkimo dokumentų reikalavimais pasiūlymas turi būti atmetamas (ši nuostata netaikoma, jeigu perkančioji organizacija ketina pasinaudoti Viešųjų pirkimų įstatymo 63 straipsnio 1 dalies 2 punkte nustatyta skelbiamų derybų sąlyga).

3.5. Nustačius, kad tiekėjas atitinka pašalinimo pagrindus, nurodytus 3.3. punkto lentelėje, Perkančioji organizacija jo nepašalina iš pirkimo procedūros, kai yra abi šios sąlygos kartu:

3.5.1. tiekėjas pateikė Perkančiajai organizacijai informaciją apie tai, kad ėmėsi šių priemonių:

3.5.1.1. savanoriškai sumokėjo arba įsipareigojo sumokėti kompensaciją už žalą, padarytą dėl 3.3. punkto lentelėje nurodytos nusikalstamos veikos arba pažeidimo, jeigu taikytina;

3.5.1.2. bendradarbiavo, aktyviai teikė pagalbą ar ėmėsi kitų priemonių, padedančių ištirti, išaiškinti jo padarytą nusikalstamą veiką ar pažeidimą, jeigu taikytina;

3.5.1.3. ėmėsi techninių, organizacinių, personalo valdymo priemonių, skirtų tolesnių nusikalstamų veikų ar pažeidimų prevencijai;

3.5.2. Perkančioji organizacija įvertino tiekėjo informaciją, pateiktą pagal 3.5.1. punktą, ir priėmė motyvuotą sprendimą, kad priemonės, kurių ėmėsi tiekėjas, siekdamas įrodyti savo patikimumą, yra pakankamos. Šių priemonių pakankamumas vertinamas, atsižvelgiant į nusikalstamos veikos ar pažeidimo rimtumą ir aplinkybes. Perkančioji organizacija turi pateikti tiekėjui motyvuotą sprendimą raštu ne vėliau kaip per 10 dienų nuo 3.5.1. punkte nurodytos tiekėjo informacijos gavimo.

3.6. Reikalavimus dėl tiekėjų pašalinimo pagrindų nebuvimo turi atitikti:

3.6.1. tiekėjai;

3.6.2. pasiūlymą teikiant tiekėjų grupei – kiekvienas grupės narys atskirai;

3.6.3. tiekėjui remiantis ūkio subjektų pajėgumais – kiekvienas ūkio subjektas atskirai;

3.6.4. SPS nustačius reikalavimą, kad tiekėjų pašalinimo pagrindų nebuvimą turi atitikti ir subtiekėjai, kurių kvalifikacija tiekėjas nesiremia – kiekvienas subtiekėjas atskirai.

3.7. Tiekėjui keliami kvalifikacijos reikalavimai netaikomi. Kokybės vadybos sistemos ir (arba) aplinkos apsaugos vadybos sistemos standartai pirkime netaikomi.

3.8. Jeigu tiekėjo kvalifikacija dėl teisės verstis atitinkama veikla nėra tikrinama arba nėra tikrinama visa apimtimi, tiekėjas perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.

3.9. Tiekėjo pašalinimo pagrindų nebuvimą pagrindžiančius dokumentus, kvalifikacijos atitiktį ir, jeigu taikytina, atitiktį kokybės vadybos ir (arba) aplinkos apsaugos vadybos sistemos standartams pagrindžiančius aktualius ir galiojančius dokumentus bus prašoma pateikti tik to tiekėjo, kurio ekonominio naudingumo vertinimo rezultatas po pasiūlymų pateikimo prieš sudarant pasiūlymų eilę, bus didžiausias. Jam pateikus visus reikalaujamus dokumentus ir perkančiajai organizacijai įsitikinus, kad jie įrodo atitiktį keltiems reikalavimams, kitų tiekėjų aukščiau nurodyti dokumentai nėra tikrinami. Jeigu šis tiekėjas per perkančiosios organizacijos nustatytą terminą nepateikė prašomų dokumentų arba, perkančiosios organizacijos prašymu, nepatikslino pateiktų netikslių ar neišsamių duomenų apie savo kvalifikaciją, pašalinimo pagrindų nebuvimą ir, jeigu taikytina, atitiktį kokybės vadybos ir (arba) aplinkos apsaugos vadybos sistemos standartams arba jo kvalifikacija neatitiko EBVPD nurodytos informacijos, jo pasiūlymas yra atmetamas ir tikrinami kito tiekėjo, esančio po tiekėjo, kurio pasiūlymo vertinimo rezultatas buvo didžiausias, atitiktį įrodantys dokumentai.

3.10. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų pašalinimo pagrindų nebuvimą, atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, jeigu tai būtina siekiant užtikrinti tinkamą pirkimo procedūros atlikimą.

3.11. Užsienio valstybių tiekėjų jų valstybėse išduoti kvalifikacijos reikalavimus įrodantys dokumentai legalizuojami vadovaujantis Dokumentų legalizavimo ir tvirtinimo pažyma (Apostille) tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079, ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (Apostille).

3.12. Pateikiant atitinkamų dokumentų patvirtintas skaitmenines kopijas ir pasiūlymą pasirašant dalyvio ar jo įgalioto asmens parašu, yra deklaruojama, kad kopijos yra tikros. Įgaliotoji organizacija pasilieka sau teisę prašyti tiekėjo pateiktų dokumentų originalų.

1. **RĖMIMASIS ŪKIO SUBJEKTŲ PAJĖGUMAIS, SUBRANGOVŲ PASITELKIMAS**

4.1. Tiekėjas, siekdamas atitikti perkančiosios organizacijos keliamus kvalifikacijos reikalavimus, gali remtis kitų ūkio subjektų pajėgumais, neatsižvelgdamas į jų tarpusavio ryšio pobūdį, laikydamasis BPS 4.2 punkte nurodyto reikalavimo.

4.2. Paslaugų teikimo ar darbų įsigijimo atvejais, perkančiajai organizacijai SPS keliant kvalifikacijos reikalavimus tiekėjui ar jo vadovaujančiam personalui turėti atitinkamą išsilavinimą, profesinę kvalifikaciją ar profesinę patirtį, arba paslaugų teikimo atveju reikalavimą turėti specialų leidimą, arba būti tam tikrų organizacijų nariu, tiekėjas remtis kitų ūkio subjektų pajėgumais gali tik tuomet, kai tie subjektai, kurių pajėgumais buvo pasiremta, patys ir teiks tas paslaugas ar atliks darbus, kuriems reikia jų pajėgumų.

4.3. Jeigu tiekėjas remiasi kito ūkio subjekto pajėgumais, jis, teikdamas pasiūlymą, turi pateikti įrodymus, kurie patvirtintų, kad tiekėjui ūkio subjektų ištekliai bus prieinami per visą sutartinių įsipareigojimų vykdymo laikotarpį.

4.4. Galimybę pasinaudoti kitų ūkio subjektų ištekliais, reikalingais atitinkamos pirkimo sutarties vykdymui, turi patikrinti pats pirkimo vykdytojas, prašydamas pateikti dokumentus, įrodančius tokių išteklių prieinamumą. Įrodymui prašoma pateikti sutarčių ar kitų dokumentų kopijas, kurios patvirtintų, kad tiekėjui kitų ūkio subjektų ištekliai bus prieinami ir galimi naudotis per visą sutartinių įsipareigojimų vykdymo laikotarpį.

4.5. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.

4.6. Pirkime dalyvaujanti ir vieną pasiūlymą teikianti tiekėjų grupė privalo pateikti skaitmeninę jungtinės veiklos sutarties kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą ir draudimą keisti tiekėjų grupės narių sudėtį iki sutarties sudarymo bei nurodymą, kad sutarties vykdymo metu tiekėjų grupės narių pakeitimui reikalingas išankstinis perkančiosios organizacijos sutikimas. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).

4.7. Tiekėjas savo pasiūlyme privalo nurodyti, kokiai sutarties daliai ir kokius subtiekėjus ar subrangovus, jeigu jie yra žinomi, tiekėjas ketina pasitelkti. Tuo atveju, jeigu pasiūlyme nurodytas ūkio subjektas netenkina jam keliamų kvalifikacijos reikalavimų arba jis neatitinka ūkio subjekto pašalinimo pagrindų, jis per perkančiosios organizacijos CVP IS susirašinėjimo priemonėmis nustatytą terminą turi būti pakeičiamas reikalavimus atitinkančiu ūkio subjektu.

4.8. Pirkimo vykdytojas reikalauja, kad jei tiekėjas, remdamasis ekonominiais ir (arba) finansiniais pajėgumais sumuoja visų ūkio subjektų pajėgumus, tiekėjas ir ūkio subjektai, kurių ekonominiais ir finansiniais pajėgumais pasiremia tiekėjas, siekdamas atitikti pirkimo dokumentuose nustatytus kvalifikacijos reikalavimus, būtų pirkimo vykdytojui solidariai atsakingi už pirkimo sutarties įvykdymą.

4.9. Jeigu yra leidžiama dėl Sutarties pobūdžio, perkančioji organizacija sutarties projekte arba SPS nustato tiesioginio atsiskaitymo su subtiekėjais galimybę ir tokio atsiskaitymo tvarką.

# 5. PASIŪLYMŲ RENGIMAS, PATEIKIMAS, KEITIMAS

5.1. Pirkimui gali būti pateikiamas tik vienas pasiūlymas (jeigu SPS nuostatose nurodoma, kad Pirkimas yra skaidomas į dalis, tuomet gali būti pateikiamas vienas pasiūlymas atskirai Pirkimo objekto daliai), nepriklausomai nuo to, ar pasiūlymas yra teikiamas tiekėjo kaip atskiro ūkio subjekto, ar kaip tiekėjų grupės nario, veikiančio jungtinės veiklos sutarties pagrindu. Jeigu tiekėjas pateikia daugiau kaip vieną pasiūlymą arba jungtinės veiklos sutarties narys dalyvauja teikiant kelis pasiūlymus tam pačiam pirkimui, visi tokie pasiūlymai bus atmesti. Ūkio subjektų kaip subrangovų dalyvavimas tame pačiame pirkime nėra ribojamas.

5.2. Pasiūlymas turi būti parengtas ir pateiktas pagal pirkimo sąlygų reikalavimus, užpildant Pasiūlymo formą, kuri pateikta kaip SPS 1 priedas. **Prekės pasiūlyme turi būti surašytos techninėje specifikacijoje nurodyta eilės tvarka**. Turi būti nurodytos **konkrečios** siūlomos prekės charakteristikos. Perkančioji organizacija reikalauja pasiūlymus teikti tik elektroninėmis priemonėmis naudojant CVP IS. Pasiūlymai popierinėje laikmenoje, jei tokie būtų pateikti, bus grąžinami neatplėšti tiekėjui (kurjeriui) ar grąžinami registruotu laišku ir nebus priimami ir vertinami. Pasiūlymus gali teikti tik CVP IS registruoti tiekėjai (nemokama registracija adresu https://pirkimai.eviesiejipirkimai.lt). Visi dokumentai, patvirtinantys tiekėjų kvalifikacijos atitiktį konkurso sąlygose nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis (pvz., EBVPD ir pan.) arba pateikiant skaitmenines dokumentų kopijas (pvz., pažymos, licencijos, jungtinės veiklos sutartis ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, docx ir kt.).

5.3. Pasiūlymas CVP IS priemonėmis turės būti pateiktas ne vėliau kaip iki termino, nurodyto skelbime apie Pirkimą, pabaigos.

5.4. Pateikdamas pasiūlymą, tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

5.5. Tiekėjo pasiūlymas bei kita korespondencija pateikiami lietuvių kalba. Jei reikalaujami pridėti prie pasiūlymo dokumentai negali būti pateikti lietuvių kalba, šie dokumentai turi būti pateikiami originalo kalba, pridedant vertimą į lietuvių kalbą. Vertimas turi būti patvirtintas vertėjo parašu ir vertimo biuro antspaudu arba tiekėjo vadovo arba jo įgalioto asmens parašu.

5.6. Tiekėjai pasiūlyme turi nurodyti, kokia pasiūlyme pateikta informacija yra konfidenciali. Tokią informaciją sudaro komercinė (gamybinė) paslaptis (kuri apibrėžta Lietuvos Respublikos civilinio kodekso 1.116 straipsnio 1 dalyje) ir konfidencialieji pasiūlymų aspektai, kurie tiesiogiai ar netiesiogiai yra susiję su komercine (gamybine) paslaptimi. Konfidencialia negalima laikyti informacijos nurodytos VPĮ 20 str. 2 d. Tiekėjas neturi teisės nurodyti, kad visa pasiūlyme pateikta informacija yra konfidenciali. Tiekėjas turi aiškiai nurodyti, kokie su pasiūlymu pateikti dokumentai laikytini konfidencialiais. Perkančiajai organizacijai kilus abejonių, ar konkreti informacija pagrįstai nurodyta konfidencialia, ji privalo kreiptis į tiekėją, prašydama pagrįsti informacijos konfidencialumą. Tiekėjui nepateikus įrodymų arba pateikus netinkamus įrodymus, jog informacija pagrįstai nurodyta kaip konfidenciali, Perkančioji organizacija tokios informacijos nepripažįsta konfidencialia. Jei tiekėjas nenurodo konfidencialios informacijos, laikoma, kad tokios tiekėjo pasiūlyme nėra.

5.7. Pasiūlyme nurodomi įkainiai/kaina arba sąnaudos bus vertinami eurais. Kita valiuta pateikti pasiūlymai bus perskaičiuojami BPS 13.2.p. nustatyta tvarka. Apskaičiuojant įkainį/kainą arba sąnaudas, turi būti atsižvelgta į visus BPS ir SPS, įskaitant ir pirkimo sutarties projekto, kai jis yra rengiamas, reikalavimus. Į pasiūlymo įkainius/kainą arba sąnaudas turi būti įskaityti visi mokesčiai ir visos tiekėjo išlaidos, apimančios viską, ko reikia visiškam ir tinkamam pirkimo sutarties įvykdymui.

5.8. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija paskelbia CVP IS ir praneša prie pirkimo CVP IS prisijungusiems tiekėjams.

5.9. Tiekėjo pasiūlymą sudaro CVP IS priemonėmis pateiktos informacijos ir dokumentų visuma bei tiekėjo prekių pavyzdžiai, jei jie reikalaujami vadovaujantis SPS 14 p. reikalavimais.

5.10. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą CVP IS priemonėmis. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gauna pateiktą CVP IS priemonėmis iki pasiūlymų pateikimo termino pabaigos.

5.11. Kol nesibaigė pasiūlymų galiojimo laikas, perkančioji organizacija turi teisę prašyti CVP IS priemonėmis, kad tiekėjai pratęstų jų galiojimą iki konkrečiai nurodyto laiko. Tiekėjas CVP IS priemonėmis tokį prašymą gali atmesti.

# 6. PASIŪLYMŲ ŠIFRAVIMAS

6.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:

6.1.1. **iki pasiūlymų pateikimo termino pabaigos** naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukciją, kaip tiekėjui užšifruoti pasiūlymą galima rasti interneto svetainėje <http://vpt.lrv.lt/lt/pasiulymu-sifravimas>.

6.1.2. **per 30 min. nuo pasiūlymų pateikimo termino pabaigos CVP IS susirašinėjimo priemonėmis** pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio CVP IS susirašinėjimo priemonėmis, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).

6.2. Tiekėjui užšifravus visą pasiūlymą ir iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

# 7. PASIŪLYMŲ GALIOJIMO UŽTIKRINIMAS

7.1.Tiekėjo pateikiamo pasiūlymo galiojimo reikalavimai nurodyti SPS 13 p.

7.2. Jei SPS pasiūlymo galiojimo užtikrinimas reikalaujamas, pasiūlymo galiojimo užtikrinimas elektroninėje formoje patvirtintas jį išdavusio banko ar draudimo bendrovės įgalioto asmens kvalifikuotu elektroniniu parašu pateikiamas su pasiūlymu CVP IS priemonėmis.

7.3. Pasiūlymo galiojimo užtikrinimui pateikiamas Lietuvos Respublikoje ar užsienyje registruoto banko išduoto banko garantijos ar draudimo bendrovės laidavimo rašto originalas atitinkantis šiame skyriuje nurodytus reikalavimus.

7.4. Pasiūlymo galiojimo užtikrinimas turi būti išduotas banko ar draudimo bendrovės bet kurioje šalyje tiekėjo pasirinkimu. Jei pasiūlymą užtikrinanti institucija yra ne Lietuvos Respublikoje, tiekėjas privalo įsitikinti, kad ji priimtina perkančiajai organizacijai. Prieš pateikdamas pasiūlymo galiojimo užtikrinimą patvirtinantį dokumentą, tiekėjas gali prašyti perkančiosios organizacijos patvirtinti, kad ji sutinka priimti jo siūlomą pasiūlymo galiojimo užtikrinimą arba pirkimo sutarties įvykdymo užtikrinimą patvirtinantį dokumentą. Tokiu atveju perkančioji organizacija privalo duoti tiekėjui atsakymą ne vėliau kaip per 3 darbo dienas nuo prašymo gavimo dienos. Šis patvirtinimas iš perkančiosios organizacijos neatima teisės atmesti pasiūlymo galiojimo užtikrinimo arba pirkimo sutarties įvykdymo užtikrinimo gavus informacijos, kad pasiūlymo galiojimą ar pirkimo sutarties įvykdymą užtikrinantis ūkio subjektas tapo nemokus ar neįvykdė įsipareigojimų perkančiajai organizacijai arba kitiems ūkio subjektams, ar netinkamai juos vykdė.

7.5. Pasiūlymo galiojimo užtikrinimas turi būti išduotas perkančiajai organizacijai kaip vienas pasiūlymo galiojimo užtikrinimas visai reikalaujamai sumai.

7.6. Pasiūlymo galiojimo užtikrinime turi būti numatyta, kad užtikrinimo suma turi būti išmokama perkančiajai organizacijai ne vėliau, kaip per 15 (penkiolika) kalendorinių dienų nuo pirmo raštiško perkančiosios organizacijos pranešimo užtikrintojui apie šių sąlygų nesilaikymą: (1) jeigu pasiūlymo galiojimo laikotarpiu tiekėjas atsiima savo pasiūlymą; (2) jeigu tiekėją pripažinus pirkimo laimėtoju, tiekėjas iki perkančiosios organizacijos nurodyto laiko neatvyksta sudaryti pirkimo sutarties; (3) jeigu tiekėją pripažinus pirkimo laimėtoju tiekėjas nepateikia pirkimo dokumentuose nustatyto sutarties įvykdymo užtikrinimo (jei reikalaujamas).

7.7. Pasiūlymo galiojimo užtikrinime turi būti numatyta, kad užtikrintojas neturi teisės reikalauti, kad perkančioji organizacija pagrįstų savo reikalavimą. Perkančioji organizacija pranešime užtikrintojui nurodys dėl kurios iš aukščiau išvardintų aplinkybių jai priklauso pasiūlymo galiojimo užtikrinimo suma.

7.8. Pasiūlymo galiojimo užtikrinimo trukmė turi būti tokia pat kaip ir pasiūlymo galiojimo trukmė. Prieš baigiantis užtikrinimo galiojimo terminui perkančioji organizacija gali prašyti tiekėjus pratęsti pasiūlymo galiojimo užtikrinimo laiką iki konkrečiai nurodytos datos.

7.9. Pasiūlymo galiojimo užtikrinimas grąžinamas (arba atsisakoma teisių į jį) gavus tiekėjo prašymą raštu, po to, kai pirkimo laimėtoju pripažintas tiekėjas pasirašo pirkimo sutartį ir pateikia pirkimo sutarties įvykdymo užtikrinimą (jei numatyta pirkimo sutartyje).

**8. PAVYZDŽIŲ PATEIKIMAS**

8.1. Pirkimo objekto pavyzdžiai nereikalaujami.

8.2. Jei SPS reikalaujama pateikti pirkimo objekto pavyzdžius, tiekėjas juos privalo neatlygintinai pristatyti iki pasiūlymų pateikimo termino pabaigos arba pagal perkančiosios organizacijos reikalavimą SPS 14 p. nurodyta tvarka.

8.3. Jei prekės susideda iš komplektuojančių dalių, visos dalys pristačius prekės pavyzdžius turi būti surinktos taip, kad prekę galima būtų naudoti pagal paskirtį.

8.4. Prekių pavyzdžiai tiekėjams paprastai grąžinami pateikus prašymą raštu per CVP IS pasibaigus pirkimui. Nepateikus prašymo per vieną mėnesį nuo sutarties sudarymo atidėjimo termino pasibaigimo ir sutarties sudarymo, pateikti pavyzdžiai nebegrąžinami. Laimėjusio tiekėjo, su kuriuo bus sudaryta pirkimo sutartis, pateikti prekių pavyzdžiai gali būti negrąžinami ir būti naudojami kaip etalonai, priimant pagal pirkimo sutartį tiekiamas prekes, jei taip atskirai nurodyta SPS 14 p.

8.5. Prekių pavyzdžių pateikimo išlaidas dengia tiekėjai. Perkančioji organizacija neprisiima prekių pavyzdžių atsitiktinio sugadinimo ar sunaikinimo rizikos ir išlaidų, nebent iki pasiūlymų pateikimo perkančioji organizacija nurodo kitaip.

# 9. PIRKIMO DOKUMENTŲ PAAIŠKINIMAS IR PATIKSLINIMAS

9.1. Visa informacija, konkurso sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis.

9.2. Tiekėjas tik CVP IS susirašinėjimo priemonėmis gali prašyti, kad perkančioji organizacija paaiškintų ar pataisytų pirkimo dokumentus. Perkančioji organizacija atsako tik CVP IS susirašinėjimo priemonėmis į kiekvieną tiekėjo rašytinį prašymą dėl pirkimo dokumentų, jei prašymas yra pateiktas likus SPS 15 p. nurodyto skaičiaus kalendorinių dienų iki pasiūlymų pateikimo termino pabaigos.

9.3. Tiekėjo prašymu, papildomi pirkimo dokumentai (paaiškinimai ar pataisymai) pateikiami CVP IS priemonėmis ne vėliau kaip likus SPS 18 p. nurodyto skaičiaus kalendorinių dienų iki pasiūlymų pateikimo termino pabaigos, jei jų paprašyta laiku. Paaiškinimai teikiami per SPS 19 p. nurodytą kalendorinių dienų skaičių nuo klausimų gavimo dienos.

9.4. Pirkimo dokumentų paaiškinimas, patikslinimas paskelbiamas CVP IS kartu su kitais Pirkimo dokumentais ir išsiunčiamas CVP IS susirašinėjimo priemonėmis visiems tiekėjams, kurie CVP IS prisiregistravę prie pirkimo, neatskleidžiant, iš ko buvo gautas prašymas tokį paaiškinimą ar patikslinimą pateikti bei užtikrinant tiekėjų anonimiškumą, t. y., užtikrinant, kad tiekėjas nesužinotų kitų tiekėjų, dalyvaujančių pirkimo procedūrose pavadinimų ir kitų rekvizitų.

9.5. Nesibaigus pirkimo pasiūlymų pateikimo terminui, perkančioji organizacija savo iniciatyva gali paaiškinti (pataisyti) pirkimo dokumentus CVP IS priemonėmis.

9.6. Tuo atveju, kai pataisoma skelbime apie pirkimą paskelbta informacija (jei taikomas), perkančioji organizacija privalo paskelbti klaidų ištaisymo skelbimą ir prireikus pratęsti pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus.

9.7. Bet kuris paaiškinimas / patikslinimas yra laikomas sudėtine Pirkimo dokumentų dalimi, o vėlesni pakeitimai turi pirmenybę prieš ankstesnius pakeitimus.

9.8. Perkančioji organizacija nenumato rengti susitikimo su tiekėjais.

# 10. SUSIPAŽINIMAS SU GAUTAIS PASIŪLYMAIS

10.1. Pirminis susipažinimas su CVP IS priemonėmis pateiktais tiekėjų pasiūlymais vyks 45 min. po CVP IS nurodytos pasiūlymų pateikimo termino pabaigos.

10.2. Jei pasiūlymai teikiami elektroninėmis priemonėmis, tuomet susipažinimo su pasiūlymais Komisijos posėdyje (vokų atplėšimo procedūroje) tiekėjai nedalyvauja ir perkančioji organizacija neteikia informacijos tiekėjams apie pasiūlymus pateikusius tiekėjus, pasiūlytas kainas bei kitą pasiūlymų informaciją iki kol bus įvertinti pasiūlymai ir nustatyta pasiūlymų eilė. Komisijos posėdžiuose stebėtojai nedalyvauja.

# 11. PASIŪLYMŲ NAGRINĖJIMAS

11.1. Pateiktus pasiūlymus nagrinėja, vertina ir palygina Komisija šia tvarka:

11.1.1. įvertina EBVPD pateiktą informaciją ir ne vėliau kaip per 3 darbo dienas nuo priimto sprendimo dienos raštu praneša apie šio patikrinimo rezultatus. Teisę dalyvauti tolesnėse Pirkimo procedūrose turi tik tie tiekėjai, dėl kurių nenustatyti pašalinimo pagrindai ir kurie EBVPD patvirtino, kad jie atitinka perkančiosios organizacijos keliamus kvalifikacijos reikalavimus ir, jeigu taikoma, kokybės vadybos ir (arba) aplinkos apsaugos vadybos sistemos standartus;

11.1.2. tikrina ar tiekėjo pasiūlymas atitinka pirkimo sąlygų reikalavimus (įskaitant prekių pavyzdžius, jei taikoma);

11.1.3. nagrinėja ar pasiūlymas atitinka pirkimo dokumentuose nustatytus reikalavimus, nesusijusius su pirkimo objektu;

11.1.4. tikrina ar nebuvo pasiūlytos per didelės, perkančiajai organizacijai nepriimtinos kainos. Laikoma, kad pasiūlyta kaina yra per didelė ir nepriimtina, jeigu ji viršija perkančiosios organizacijos pirkimui skirtas lėšas, nustatytas ir užfiksuotas perkančiosios organizacijos rengiamuose dokumentuose prieš pradedant pirkimo procedūrą, išskyrus Viešųjų pirkimų įstatymo 45 straipsnio 1 dalies 5 punkte numatytus atvejus. Maksimali pasiūlymo kaina gali būti nurodyta SPS 21 p. Jeigu ekonomiškai naudingiausiame pasiūlyme nurodyta kaina yra per didelė ir nepriimtina ir perkančioji organizacija pirkimo dokumentuose nėra nurodžiusi pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti;

11.1.5. tikrina ar nebuvo pasiūlyta neįprastai maža kaina ir ar tiekėjas pirkimo komisijos prašymu pateikė raštišką tinkamą kainos pagrįstumo įrodymą;

11.1.6. jei ekonomiškai naudingiausias pasiūlymas išrenkamas pagal mažiausią kainą, tai perkančioji organizacija galimo laimėtojo prašo pateikti BPS 3.3 p. ir skelbimo apie pirkimą III.2 punkte nurodytus dokumentus ir patikrina, ar nėra BPS 3.3 p. nustatytų pašalinimo pagrindų, ar galimas laimėtojas atitinka skelbimo apie pirkimą III.2 punkte nurodytus kvalifikacijos reikalavimus ir, jeigu taikytina, reikalaujamus kokybės vadybos sistemos ir (arba) aplinkos apsaugos vadybos sistemos standartus bei kitus atrankos reikalavimus;

11.1.7. jei ekonomiškai naudingiausias pasiūlymas išrenkamas pagal kainos ar sąnaudų ir kokybės, vertinamos kiekybiškai, santykį, Komisija apskaičiuoja kiekvieno pasiūlymo kainos ar sąnaudų ir kokybės santykį (pasiūlymo techninės charakteristikos įvertinamos kiekybiškai pagal su pasiūlymu pateiktus duomenis) ir galimo laimėtojo prašo pateikti BPS 3.3 p. ir skelbimo apie pirkimą III.2 punkte nurodytus dokumentus ir patikrina, ar nėra BPS 3.3 p. nustatytų pašalinimo pagrindų, ar galimas laimėtojas atitinka skelbimo apie pirkimą III.2 punkte nurodytus kvalifikacijos reikalavimus ir, jeigu taikytina, reikalaujamus kokybės vadybos sistemos ir (arba) aplinkos apsaugos vadybos sistemos standartus bei kitus atrankos reikalavimus;

11.1.8. jei ekonomiškai naudingiausias pasiūlymas išrenkamas pagal kainos ar sąnaudų ir kokybės, vertinamos ne kiekybiškai, santykį, Komisija pirmiausiai įvertina kiekvieno pasiūlymo technines charakteristikas pagal su pasiūlymu pateiktus duomenis, po to informuoja dalyvius apie pasiūlymų techninių duomenų įvertinimą, tada ne anksčiau kaip po 10 dienų (supaprastintų pirkimų atveju – ne anksčiau kaip po 5 darbo dienų) atlieka kiekvieno pasiūlymo kainos ar sąnaudų vertinimą, tada apskaičiuoja kiekvieno pasiūlymo kainos ar sąnaudų ir kokybės santykį ir galimo laimėtojo prašo pateikti BPS 3.3 p. ir skelbimo apie pirkimą III.2 punkte nurodytus dokumentus ir patikrina, ar nėra BPS 3.3 p. nustatytų pašalinimo pagrindų, ar galimas laimėtojas atitinka skelbimo apie pirkimą III.2 punkte nurodytus kvalifikacijos reikalavimus ir, jeigu taikytina, reikalaujamus kokybės vadybos sistemos ir (arba) aplinkos apsaugos vadybos sistemos standartus bei kitus atrankos reikalavimus.

11.2. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija privalo nepažeisdama lygiateisiškumo ir skaidrumo principų prašyti dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Tikslinami, papildomi, paaiškinami ir pateikiami nauji gali būti tik dokumentai ar duomenys dėl tiekėjo pašalinimo pagrindų nebuvimo, atitikties kvalifikacijos reikalavimams, kokybės vadybos sistemos ir aplinkos apsaugos vadybos sistemos standartams, tiekėjo įgaliojimas asmeniui pasirašyti paraišką ar pasiūlymą, jungtinės veiklos sutartis, pasiūlymo galiojimo užtikrinimą patvirtinantis dokumentas ir dokumentai, nesusiję su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina. Kiti tiekėjo pasiūlymo dokumentai ar duomenys gali būti tikslinami, pildomi arba aiškinami vadovaujantis 11.3 punkto nuostatomis.

11.3. Perkančioji organizacija gali raštu CVP IS priemonėmis prašyti, kad dalyviai paaiškintų savo pasiūlymus, tačiau ji negali prašyti, siūlyti arba leisti pakeisti pateikto pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.

11.4. Perkančiajai organizacijai, pasiūlymų vertinimo metu radus pasiūlyme nurodytos kainos ar sąnaudų apskaičiavimo klaidų, jos ištaisomos tokia tvarka:

11.4.1. Tuo atveju, kai sutarties kaina yra vienetinių įkainių:

a) kai nurodyta bendra suma neatitinka vieneto kainos, padaugintos iš vienetų skaičiaus, bus laikoma, kad vieneto kaina (be PVM) ir vienetų skaičius yra nurodyti teisingai;

b) kai eilučių kainų suma neatitinka nurodytos bendros sumos, teisinga bus laikoma eilučių kaina (be PVM) ir jų suma.

11.4.2. Tuo atveju, kai sutarties kaina yra bendros sumos:

bus laikoma, kad bendra pasiūlymo kaina yra teisinga, neatsižvelgiant į skaičiavimo metodiką.

11.4.3. Taisydamas pasiūlyme nurodytas aritmetines klaidas, dalyvis gali taisyti kainos ar sąnaudų sudedamąsias dalis, tačiau neturi teisės atsisakyti kainos ar sąnaudų sudedamųjų dalių arba papildyti kainą ar sąnaudas naujomis dalimis.

11.4.4. Tiekėjui, kurio pasiūlyme pastebėtos aritmetinės klaidos, siunčiamas paklausimas, nurodant, kur pastebėta klaida. Jei tiekėjas nesutinka su tokiu aritmetinės klaidos taisymu, jo pasiūlymas atmetamas.

11.5. Iškilus klausimams dėl pasiūlymų turinio ir pirkimo komisijai paprašius raštu CVP IS priemonėmis, tiekėjai privalo pateikti raštu CVP IS priemonėmis papildomus paaiškinimus nekeisdami pasiūlymo. Jeigu tiekėjas savo pasiūlyme pateikia reikalaujamų dokumentų tinkamai patvirtintas kopijas, perkančioji organizacija turi teisę prašyti tiekėjo, kad jis pirkimo komisijai parodytų atitinkamų dokumentų originalus.

11.6. Perkančioji organizacija reikalauja, kad dalyvis pagrįstų pasiūlyme nurodytą prekių, paslaugų, darbų ar jų sudedamųjų dalių kainą arba sąnaudas, jeigu jos atrodo neįprastai mažos. Pasiūlyme nurodyta prekių, paslaugų ar darbų kaina arba sąnaudos visais atvejais turi būti laikomos neįprastai mažomis, jeigu jos yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų arba sąnaudų aritmetinį vidurkį.

11.7. Jeigu perkančioji organizacija, įvertinusi dalį pasiūlymo nustato, kad vadovaujantis pirkimo dokumentų reikalavimais pasiūlymas turi būti atmetamas, viso tiekėjo pasiūlymo ji gali nebevertinti (ši nuostata netaikoma, jeigu perkančioji organizacija ketina pasinaudoti LR Viešųjų pirkimų įstatymo 63 straipsnio 1 dalies 2 punkte nustatyta skelbiamų derybų sąlyga).

**12. PASIŪLYMŲ ATMETIMO PRIEŽASTYS**

12.1. Tiekėjo pateiktas pasiūlymas yra atmetamas, jeigu yra bent viena iš šių sąlygų:

12.1.1. pasiūlymas neatitinka pirkimo dokumentuose nustatytų reikalavimų, sąlygų ir kriterijų (**VPĮ 45 str. 1 d. 1 p.**);

12.1.2. tiekėjas turi būti pašalintas vadovaujantis šių pirkimo dokumentų nuostatomis dėl pašalinimo pagrindų (**VPĮ 45 str. 1 d. 2 p.**);

12.1.3. tiekėjas neatitinka SPS nustatyto kvalifikacijos reikalavimo ir (ar), jeigu taikoma, kokybės vadybos sistemos ir aplinkos apsaugos vadybos sistemos standarto (**VPĮ 45 str. 1 d. 3 p.**);

12.1.4. tiekėjas per perkančiosios organizacijos nustatytą terminą nepatikslino, nepapildė, nepaaiškino informacijos, kaip nustatyta BPS 11.2 punkte, nustačius, kad buvo pateikti netikslūs, neišsamūs ar klaidingi dokumentai ar duomenys, ar jų trūksta (**VPĮ 45 str. 1 d. 4 p.**);

12.1.5. perkančiajai organizacijai pasiūlyta kaina yra per didelė ir nepriimtina. Laikoma, kad pasiūlyta kaina yra per didelė ir nepriimtina, jeigu ji viršija perkančiosios organizacijos pirkimui skirtas lėšas, nustatytas ir užfiksuotas perkančiosios organizacijos rengiamuose dokumentuose prieš pradedant pirkimo procedūrą, išskyrus Viešųjų pirkimų įstatymo 45 straipsnio 1 dalies 5 punkte numatytus atvejus. Jeigu ekonomiškai naudingiausiame pasiūlyme nurodyta kaina yra per didelė ir nepriimtina ir perkančioji organizacija pirkimo dokumentuose nėra nurodžiusi pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti (**VPĮ 45 str. 1 d. 5 p.**);

12.1.6. pasiūlyme nurodyta neįprastai maža kaina ar sąnaudos ir tiekėjas nepateikia tinkamų pasiūlytos neįprastai mažos kainos ar sąnaudų pagrįstumo įrodymų (**VPĮ 45 str. 1 d. 6 p.**);

12.2. Perkančioji organizacija gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka **VPĮ 17 straipsnio 2 dalies 2 punkte** nurodytų aplinkos apsaugos, socialinės ir darbo teisės įpareigojimų (**VPĮ 45 str. 1d. 1p.**).

12.3. Kai perkančioji organizacija nustato, kad neįprastai mažos kainos ar sąnaudos pasiūlytos dėl to, kad dalyvis yra gavęs valstybės pagalbą, šis pasiūlymas gali būti atmestas vien šiuo pagrindu, jeigu tiekėjas negali per pakankamą perkančiosios organizacijos nustatytą laikotarpį įrodyti, kad valstybės pagalba buvo suteikta teisėtai (**VPĮ 57 str. 4 d.**).

# 13. PASIŪLYMŲ VERTINIMAS IR PALYGINIMAS

13.1. Perkančioji organizacija ekonomiškai naudingiausią pasiūlymą išrenka SPS 21 p. nurodytu vertinimo būdu ir tvarka.

13.2. Pasiūlymuose nurodytos kainos ar sąnaudos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.

# 14. PASIŪLYMŲ EILĖ IR LAIMĖTOJO NUSTATYMAS

14.1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę ir laimėjusį pasiūlymą bei priima sprendimą dėl sutarties sudarymo.

14.2. Pasiūlymai eilėje surašomi ekonominio naudingumo mažėjimo tvarka. Jeigu kelių pateiktų pasiūlymų ekonominis naudingumas yra vienodas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas CVP IS priemonėmis pateiktas anksčiausiai.

14.3. Laimėjusiu pasiūlymu pripažįstamas pasiūlymas esantis pasiūlymų eilės pirmoje vietoje Viešųjų pirkimų įstatymo bei šių pirkimo dokumentų nustatyta tvarka. Jei pirkimas vykdomas dalimis, laimėtojas nustatomas kiekvienai pirkimo daliai atskirai.

14.4. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal pirkimo dokumentų sąlygas.

14.5. Apie pasiūlymų eilės ir laimėjusio pasiūlymo nustatymą ir apie sprendimą sudaryti pirkimo sutartį, nedelsiant, bet ne vėliau kaip per 5 darbo dienas nuo sprendimo priėmimo, raštu CPV IS priemonėmis pranešama pasiūlymus pateikusiems tiekėjams. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys.

# 15. PRETENZIJŲ IR SKUNDŲ NAGRINĖJIMAS

15.1. Tiekėjas, norėdamas iki pirkimo sutarties, įskaitant atvejus, kai ji sudaroma pagal preliminariąją sutartį, ar preliminariosios sutarties sudarymo teisme ginčyti perkančiosios organizacijos sprendimus ar veiksmus, pirmiausia elektroninėmis priemonėmis turi pateikti pretenziją perkančiajai organizacijai.

15.2. Pretenzija pateikiama laikantis šių terminų:

|  |  |
| --- | --- |
| **Tarptautinio pirkimo atveju** | **Supaprastinto pirkimo atveju** |
| Per 10 (dešimt) dienų nuo paskelbimo apie perkančiosios organizacijos priimtą sprendimą dienos arba perkančiosios organizacijos pranešimo raštu apie jos priimtą sprendimą išsiuntimo tiekėjams dienos. | Per 5 (penkias) darbo dienas nuo paskelbimo apie perkančiosios organizacijos priimtą sprendimą dienos arba perkančiosios organizacijos pranešimo raštu apie jos priimtą sprendimą išsiuntimo tiekėjams dienos. |

15.3. Pretenzija nagrinėjama laikantis šių reikalavimų:

15.3.1. Perkančioji organizacija privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui ir suinteresuotiems tiekėjams ne vėliau kaip per 6 darbo dienas nuo pretenzijos gavimo dienos (jei pretenzija gaunama po darbo valandų, pretenzijai atsakyti terminas skaičiuojamas nuo kitos darbo dienos);

15.3.2. Pateikiant sprendimą dėl pretenzijos perkančioji organizacija užtikrina, kad nepažeis tiekėjo teisės į konfidencialios informacijos apsaugą ir, jeigu pretenzija buvo gauta iki pasiūlymų pateikimo termino pabaigos, neatskleis tiekėjo, iš kurio buvo gauta pretenzija, tapatybės;

15.3.3. Perkančioji organizacija nukelia pasiūlymų pateikimo terminą, jeigu pretenzijos nespėja išnagrinėti iki pasiūlymų pateikimo termino pabaigos (jei pretenzija nenagrinėjama – terminas nenukeliamas) arba atsakant į pretenziją pateikia pirkimo dokumentų paaiškinimus ar patikslinimus, kurie turi esminės įtakos pasiūlymų parengimui. Jeigu pretenzija pateikta prieš pat pasibaigiant pasiūlymų pateikimo terminui arba pateikta po pasiūlymų pateikimo termino pabaigos ir perkančiajai organizacijai reikia papildomo laiko susipažinimui su pretenzija, perkančioji organizacija turi teisę nukelti pasiūlymų pateikimo termino pabaigą, jeigu dar nėra įvykusi susipažinimo su vokais procedūra;

15.3.4. Perkančioji organizacija neprivalo nagrinėti tiekėjo pretenzijos, kuri pateikta praleidus šio skyriaus 15.2 punkte nustatytus terminus, pateikta pakartotinai dėl to paties perkančiosios organizacijos priimto sprendimo arba atlikto veiksmo ir (arba) pateikta po sutarties sudarymo dienos. Nusprendusi nagrinėti tokią pretenziją, perkančioji organizacija laikosi šiame punkte nustatytų reikalavimų.

15.4. Tiekėjas, nesutikęs su perkančiosios organizacijos sprendimu arba jei perkančioji organizacija per nustatytą terminą neišnagrinėjo jo pretenzijos, gali pateikti prašymą ar pareikšti ieškinį teismui LR Viešųjų pirkimų įstatymo VII skyriuje nustatyta tvarka.

# 16. PIRKIMO SUTARTIES PASIRAŠYMAS IR SĄLYGOS

16.1. Sutartis sudaroma nedelsiant, bet ne anksčiau negu pasibaigė 10 (dešimties) dienų, o supaprastintų pirkimų atveju – 5 (penkių) darbo dienų atidėjimo terminas (šie terminai taikomi, jeigu perkančioji organizacija CVP IS susirašinėjimo priemonėmis arba SPS nenurodo ilgesnio atidėjimo termino). Atidėjimo terminas gali būti netaikomas, kai yra bent vienas iš šių atvejų:

16.1.1. vienintelis suinteresuotas dalyvis yra tas, su kuriuo sudaroma sutartis;

16.1.2. sutartis sudaroma žodžiu.

16.2. Perkančioji organizacija sudaryti pirkimo sutartį raštu kviečia tą dalyvį, kurio pasiūlymas pripažintas laimėjusiu, kartu jam nurodomas laikas, iki kada reikia atvykti sudaryti pirkimo sutarties.

16.3. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba nepateikia pirkimo dokumentuose nustatyto pirkimo sutarties įvykdymo užtikrinimo (jei reikalaujama pirkimo sąlygų priede), arba iki perkančiosios organizacijos nurodyto laiko neatvyksta sudaryti sutarties, arba atsisako sudaryti sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju, perkančioji organizacija siūlo sudaryti pirkimo sutartį tiekėjui, kurio pasiūlymas pagal komisijos patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį.

16.4. Pirkimo sutarties sąlygos pateikiamos SPS 2 priede „Viešojo pirkimo sutarties projektas“ (SPS 7 p.) (kai sutarties projektas rengiamas). Jei pirkimas vykdomas dalimis ir vienas tiekėjas yra pripažintas laimėjusiu daugiau kaip vienoje pirkimo dalyje, rengiama bendra pirkimo sutartis visoms laimėtoms pirkimo dalims, jei SPS 7 p. nenustatyta kitaip.

16.5. Sudarant sutartį, joje nekeičiama laimėjusio tiekėjo pasiūlymo kaina, sąnaudos ar kitos sąlygos. Jeigu pasiūlyme kaina ar sąnaudos nurodytos kita valiuta nei euras, sutartyje kaina ar sąnaudos nurodomos perskaičiuotos eurais pagal BPS 13.2 punkto nuostatą. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka perkančioji organizacija pati turi sumokėti pridėtinės vertės mokestį į valstybės biudžetą už įsigytą pirkimo objektą, į pasiūlymo kainą ar sąnaudas įskaitytas šis mokestis sudarant sutartį išskaičiuojamas.

\_\_\_\_\_\_\_\_\_\_\_\_\_\_\_

1. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-1)
2. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-2)
3. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-3)