A close up of a logo

AI-generated content may be incorrect.

**VIEŠOSIOS ĮSTAIGOS VILNIAUS UNIVERSITETO LIGONINĖS**

**SANTAROS KLINIKŲ FILIALAS**

**NACIONALINIS VĖŽIO CENTRAS**

PATVIRTINTA

Perkančiosios organizacijos

Viešųjų pirkimų komisijos

2025-06-26 protokolu Nr. V31-105

**VIEŠOJO PIRKIMO ATVIRO KONKURSO**

**„ULTRAGARSINIŲ-BIPOLINIŲ INSTRUMENTŲ SU LAIDU PIRKIMAS KARTU SU ULTRAGARSINIŲ-BIPOLINIŲ GENERATORIŲ PANAUDA“**

# SPECIALIOSIOS PIRKIMO SĄLYGOS (SPS)

2025-06-26 Nr. V30-31

Vilnius

1. Viešosios įstaigos Vilniaus universiteto ligoninės Santaros klinikų filialas Nacionalinis vėžio centras (toliau – Perkančioji organizacija), vykdydamas viešąjį pirkimą numato įsigyti ultragarsinius-bipolinius instrumentus su laidu kartu su ultragarsinių-bipolinių generatorių panauda (toliau vadinama – Prekės).

2. Perkančioji organizacija vykdo atvirą konkursą.

3. Išankstinis skelbimas apie pirkimą nebuvo paskelbtas*.* Šiame pirkime Perkančioji organizacija nenumato skelbti pranešimo dėl savanoriško *ex ante* skaidrumo. Vadovaujantis LR Viešųjų pirkimų įstatymo 27 straipsnio 1 dalies 1 punktu, Centrinėje viešųjų pirkimų informacinėje sistemoje (toliau – CVP IS) buvo viešai skelbta išankstinė rinkos konsultacija Nr. 3128930. Tiekėjų pasiūlymų rinkos konsultacijos metu negauta.

4. Tiesioginį ryšį su tiekėjais palaiko Viešųjų pirkimų skyriaus vedėjas Stasys Katinas,   
tel. +370 5 278 6721, el. p. [stasys.katinas@nvc.lt](mailto:stasys.katinas@nvc.lt); Viešųjų pirkimų skyriaus vyriausioji specialistė Brigita Markevičienė, tel. +370 5 219 0934, el. p. [brigita.markeviciene@nvc.santa.lt](mailto:brigita.markeviciene@nvc.santa.lt).

5. Pirkimo objektas yra ultragarsinių-bipolinių instrumentų su laidu pirkimas kartu su ultragarsinių-bipolinių generatorių panauda.

6. Šis pirkimas neskaidomas į pirkimo dalis, nes įsigyjamos priemonės ir medžiagos turi būti suderinamos su panaudai tiekėjo suteikiamais ultragarsiniais-bipoliniais generatoriais.

7. Pirkimo objekto aprašymas, apimtys, keliami reikalavimai pateikiami Specialiųjų pirkimo sąlygų (toliau SPS) 1 priede „Techninė specifikacija“ ir 3 priede „Pirkimo-pardavimo sutarties projektas“.

8. Tiekėjo įsipareigojimų įvykdymo vieta yra Santariškių g. 1, LT-08406, Vilnius.

9. EBVPD pildomas pagal SPS 5 priede pateiktą formą.

10. Tiekėjo pašalinimo pagrindai ir jų nebuvimą patvirtinantys dokumentai nurodyti Bendrųjų pirkimo sąlygų 3.3. p.

11. Keliami kvalifikaciniai reikalavimai netaikomi.

12. Kokybės vadybos sistemos ir (arba) aplinkos apsaugos vadybos sistemos standartai pirkime netaikomi.

13. Pasiūlymas turi galioti ne mažiau kaip 3 mėnesius nuo pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.

14. Pirkimo objekto pavyzdžiai nereikalaujami.

15. Kol nesibaigė pasiūlymų galiojimo laikas, Perkančioji organizacija turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą. Tiekėjas, kuris sutinka pratęsti savo pasiūlymo galiojimo laiką, apie tai CVP IS priemonėmis praneša Perkančiajai organizacijai. Jei tiekėjas nepraneša Perkančiojai organizacijai apie sutikimą, bus laikoma, kad jis nesutiko pratęsti savo pasiūlymo galiojimo laiko.

16. Pasiūlymo galiojimo užtikrinimas nereikalaujamas.

17. Sutarties įvykdymo užtikrinimas netesybos. Reikalavimai prievolių vykdymo užtikrinimui nurodyti SPS 3 priede „Pirkimo-pardavimo sutarties projektas“.

18. Tiekėjo prašymu papildomi pirkimo dokumentai (paaiškinimai ar pataisymai) pateikiami CVP IS priemonėmis ne vėliau kaip likus 6 kalendorinėms dienoms iki pasiūlymų pateikimo termino pabaigos, jei jų paprašyta laiku.

19. Perkančioji organizacija atsako į CVP IS priemonėmis pateiktą prašymą dėl pirkimo dokumentų patikslinimo, paaiškinimo, jei prašymas yra pateiktas ne vėliau kaip likus 9 kalendorinėms dienoms iki pasiūlymų pateikimo termino pabaigos.

20. Perkančioji organizacija nenumato rengti susitikimo su tiekėjais.

21. Perkančioji organizacija ekonomiškai naudingiausią pasiūlymą išrenka pagal mažiausią kainą.

22. Elektroninis aukcionas pirkime nebus rengiamas.

23. Perkančioji organizacija neriboja tiekėjų galimybės esminių užduočių atlikimui pasitelkti subtiekėjus ir (arba) tiekėjų grupės narius.

24. Bendra pasiūlymo kaina turi būti nurodyta dviejų skaičių po kablelio tikslumu.

25. Pasiūlymą reikia pateikti iki pasiūlymų pateikimo termino pabaigos, nurodytos CVP IS. Su pasiūlymais susipažįstama CVP IS nurodytu laiku, NVC Viešųjų pirkimų skyriuje, A12 kab., adresu Santariškių g. 1, Vilnius, LR Viešųjų pirkimų įstatymo 44 straipsnio nustatyta tvarka.

26. Užpildytas pasiūlymo dokumentas privalo būti pateiktas ne skenuota forma, bet prisegant atskiru dokumentu **visuotinai prieinama teksto redagavimo programa.** Esant galimybei (neprivaloma), prašome **visus pasiūlymą sudarančius dokumentus suspausti į failą .zip formatu**, priešingu atveju sistema pakeičia / iškraipo tiekėjo parengtų failų pavadinimus ir tik atvėrus failą matoma, koks tai yra dokumentas.

27. Tiekėjas **kartu su pasiūlymu** privalo pateikti gamintojo katalogus ar gamintojo parengtus techninius aprašus, ar lygiaverčius dokumentus, įrodančius, kad siūlomos prekės atitinka techninėje specifikacijoje keliamus reikalavimus. Dokumento tekste / atvaizduose privaloma pažymėti siūlomus parametrus, patvirtinančius atitikimą kiekvienam techninės specifikacijos reikalavimui. Dokumentai pateikiami lietuvių ir / ar anglų kalba. Jeigu šiame punkte minėti dokumentai bus pateikti anglų kalba, tačiau perkančiajai organizacijai kils kokių nors neaiškumų, tai perkančioji organizacija turi teisę prašyti tiekėjo pateikti dokumentų vertimus į lietuvių kalbą. Dokumentų nepateikimas yra pagrindas pasiūlymą atmesti.

28. Vykdomas žaliasis pirkimas, vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (aktualia redakcija). Aplinkos apsaugos reikalavimai yra taikomi sutarties vykdymo metu ir yra nustatyti SPS 3 priede „Pirkimo-pardavimo sutarties projektas“.

PRIEDAI:

1. Techninė specifikacija.
2. Pasiūlymo forma.
3. Pirkimo-pardavimo sutarties projektas.
4. Panaudos sutarties projektas.
5. Europos bendrojo viešųjų pirkimų dokumento forma (atskiras priedas .xml formatu).
6. Deklaracija dėl tiekėjo atsakingų asmenų.
7. Tiekėjo deklaracija.

\_\_\_\_\_\_\_\_\_\_\_\_\_\_\_\_\_\_